Mes Courants Électriques
Mes Courants Électriques – antrasis prancūzų dainininkės Alizée albumas, išleistas 2003 m. kovo mėnesį. Nors šis albumas nesusilaukė tokio populiarumo kaip anksčiau išleistas Gourmandises, Mes Courants Électriques Prancūzijoje parduota 200 tūkst. kopijų per 3 mėnesius. Pasaulyje parduota virš 4 mln. šio albumo kopijų. Priešingai nei pirmajame albume, kuriame visos dainos prancūziškos, Mes Courants Électriques yra 4 angliškos dainos.